ประธานวุฒิสภา ยืนยันยังไม่ทราบกระแสข่าวเชิญชวน ส.ว. ไม่เข้าร่วมในการพิจารณาร่างพระราชบัญญัติประกอบรัฐธรรมนูญว่าด้วยการเลือกตั้ง ส.ส.
นายพรเพชร วิชิตชลชัย ประธานวุฒิสภา ในฐานะรองประธานรัฐสภา กล่าวถึงกรณีที่มีกระแสข่าวการเชิญชวน ส.ว.ไม่เข้าการประชุมเพื่อพิจารณาร่างพระราชบัญญัติประกอบรัฐธรรมนูญว่าด้วยการเลือกตั้ง ส.ส. ว่า ยังไม่ทราบกระแสข่าวดังกล่าวและเป็นเรื่องส่วนตัว แต่เชื่อว่า ส.ว.ส่วนใหญ่จะเข้าร่วมประชุม และยังไม่สามารถยืนยันได้เช่นกันว่า ร่างกฎหมายดังกล่าวจะสามารถพิจารณาแล้วเสร็จตามกรอบระยะเวลา 180 วัน หรือไม่ เพราะต้องขึ้นอยู่กับเสียงของ ส.ส. และ ส.ว.